
Areal og miljø

										 
 

	Notat

	Til 
	

	
	 


	Vår ref.
	25/1156-24

	Saksbehandler
	Eva Sætre Andersen

	Dato
	04.09.2026


Følgende annonse bes inntatt i fellesannonseringen 15.09.2026
Detaljregulering Tangvall, 1.gangsbehandlet - offentlig ettersyn
Hovedutvalg for Samfunn anbefalte i møte 26.08.2026, sak 32/26, at forslag til detaljregulering for Tangvall legges ut til offentlig ettersyn.
Bakgrunn: Planforslaget er i samsvar med kommuneplanens arealdel, vedtatt 15.12.2022, hvor området er avsatt til næringsformål. I forbindelse med vedtaket ble det gitt politiske føringer om å ta ut den foreslåtte nye vegtraseen og i stedet gjennomføre en mindre justering av eksisterende kryss for å bedre trafikksikkerheten.
Det ble gjennomført naturkartlegging etter NiN-metodikken i 2024. Kommunestyret vedtok 21.03.2024 å innarbeide utvidelse av næringsarealet og justering av veg i kommuneplanens arealdel, med krav om utarbeidelse av detaljregulering.
Hensikten med detaljreguleringsplanen: Hensikten med planforslaget er å legge til rette for en utvidelse av næringsarealet på Tangvall, samt å forbedre trafikksikkerheten gjennom justering av fylkesveg 3352. Planen legger til rette for videre utvikling av et etablert næringsområde.
Planområdet omfatter et areal på om lag 108 dekar og erstatter gjeldende reguleringsplan med plan-ID 274. Området er i stor grad preget av eksisterende inngrep, blant annet pukkverksdrift, og vurderes som godt egnet for videre næringsutvikling.
Ved vedtak av planen vil reguleringsplan med plan-ID 274 oppheves og erstattes av reguleringsplan med plan-ID 442.

Dokumentene vil være tilgjengelig på Bamble kommune sine nettsider under: Høringer - Bamble kommune.

Merknader sendes til postmottak@bamble.kommune.no eller Bamble kommune, areal og miljø, postboks 80, 3993 Langesund.

Frist for merknader: 27.10.2026

